b"\n_START_ARTICLE_\nBorja Oubi\xc3\xb1a Mel\xc3\xa9ndez\n_START_SECTION_\nTraject\xc3\xb2ria\n_START_PARAGRAPH_\nFormat al planter del Celta de Vigo, hi debuta amb el primer equip a la campanya 03/04, en partit contra el Val\xc3\xa8ncia CF. Eixe any tamb\xc3\xa9 hi va disputar la Champions League, a la vegada que el club baixava a Segona Divisi\xc3\xb3._NEWLINE_A l'any seg\xc3\xbcent es consolida al primer planter vigu\xc3\xa9s, que recupera la m\xc3\xa0xima divisi\xc3\xb3 immediatament. Ja a Primera, la temporada 05/06 juga 36 partits, per 30 de la seg\xc3\xbcent, que acabaria amb un nou descens dels gallecs. En aquest moment el vigu\xc3\xa9s va expressar el seu desig de deixar el club tot i ser sota contracte. Va estar a prop de recalar a la SL Benfica, per\xc3\xb2 a les postres no hi va haver acord pel cost de l'operaci\xc3\xb3, al voltant dels 10 milions d'euros._NEWLINE_L'agost del 2007, \xc3\xa9s cedit al Birmingham City de la Premier League. En seu segon encontre a Anglaterra, es lesiona al lligament encreuat anterior, que li comporta sis mesos fora dels terrenys de joc. No jugaria de nou amb el Birmingham, at\xc3\xa8s que la cessi\xc3\xb3 es va cancelar al febrer del 2008._NEWLINE_Al 6 de desembre del 2008, gaireb\xc3\xa9 15 mesos despr\xc3\xa9s de la lesi\xc3\xb3, reapareix amb el Celta de Vigo, en un partit de Segona Divisi\xc3\xb3. En total hi disputaria 15 partits eixa temporada. A mitjans del 2009 retorn a la sala d'operacions, esperant-se la seua recuperaci\xc3\xb3 per a principis del 2010.\n_START_SECTION_\nInternacional\n_START_PARAGRAPH_\nOubi\xc3\xb1a ha estat internacional amb la selecci\xc3\xb3 espanyola en dues ocasions."